Noizydlio ežeras

Noizydlio ežeras (, dar vad. Noizydlio jūra), Fertė () – antras pagal dydį lygumų tipo ežeras Vidurio Europoje, ribojasi su Austrija ir Vengrija. Telkšo 115 m aukštyje virš jūros lygio, 45 km į pietryčius nuo Vienos.

315 km² ežeras yra pailgos formos (iš šiaurės į pietus) 36 km ilgio ir 6–12 km pločio. Didžiausias gylis iki 1,8 m, vidutinis apie 1 m. Vanduo šiek tiek druskingas. Krantai žemi, pelkėti, beveik visas apaugęs nendrėmis. Yra paplūdimių. Gausu vandens paukščių. Ežerą maitina kritulių ir požeminiai vandenys, taip pat nedideli intakai (didžiausias – Vulka). Ežeras nenutekamas.

Vengrijoje kanalais sujungtas su Dunojaus intakais. Austrijoje įkurtas ornitologinis rezervatas. 2001 m. ežeras įtrauktas į UNESCO pasaulio paveldo sąrašą.

 Šaltiniai 

 Nuorodos 
 Noizidlio ežeras PDF (vokiečių k.)

Kategorija:Austrijos ežerai
Kategorija:Vengrijos ežerai